Pasaulio regbio čempionatas

Pasaulio regbio čempionatas () yra kas ketverius metus vykstantis stipriausių pasaulio regbio rinktinių turnyras. Tai trečias didžiausias pasaulyje sporto renginys pagal žiūrovų skaičių po Olimpinių žaidynių ir FIFA Pasaulio taurės.http://www.irb.com/aboutirb/organisation/index.html  Nugalėtojams yra įteikiama Vebo Eliso taurė, pavadinta Regbio (Anglijos miesto) mokyklos mokinio vardu, kuris, pasak legendos, išrado regbį, per futbolo rungtynes čiupdamas kamuolį į rankas ir leisdamasis su juo bėgti.

Pirmasis Pasaulio taurės turnyras vyko 1987. Devyniuose iki dabar vykusiuose čempionatuose pergales šventė keturios rinktinės: Naujoji Zelandija, Australija, PAR ir Anglija. Prancūzija žaidė trijuose finaluose ir dar tris kartus buvo patekusi į pusfinalį.

 Istorija 

Mintis surengti pasaulio regbio čempionatą Tarptautinė regbio futbolo tarybai (IRFB) buvo pasiūlyta dar šeštajame dešimtmetyje, bet dėl griežtai mėgėjiško požiūrio į sportą jos buvo atsisakyta. Galiausiai devintajame dešimtmetyje labiau komercializuotos Australijos regbio sąjunga ir Naujosios Zelandijos regbio sąjunga pasisiūlė nepriklausomai surengti pasaulio čempionatą. IRFB, neturėdama kur trauktis, sutiko šį klausimą nagrinėti viešai. Australija, Naujoji Zelandija ir Prancūzija nuo pat pradžių labai palaikė iniciatyvą. Pietų Afrikos Respublika, nors ir žinodama, kad dėl apartheido jai nebus leista dalyvauti, IRFB valdyboje taip pat balsavo už pasiūlymą. To užteko, kad idėja nebūtų atmesta. Iki pakartotinio balsavimo buvo palenkti po vieną Anglijos ir Velso atstovą ir pasaulio regbio čempionatui buvo pritarta 10 balsų prieš 6.

Pirmasis pasaulio regbio čempiontas buvo surengtas 1987 m. Australijoje ir Naujoje Zelandijoje. Turnyre dalyvavo 16 kviestinių rinktinių. Po demokratinių rinkimų 1992 m. PAR buvo patikėta 1995 m. surengti trečiąjį pasaulio čempionatą. Jame PAR rinktinė ir nugalėjo. Šio turnyro pagrindu 2009 m. buvo sukurtas filmas Nenugalimas. 2003 m. Australijoje vykusį V pasaulio regbio čempionatą pirmą kartą laimėjo Anglijos regbio rinktinė. Ji tapo pirmąja ir iki šiol vienintele Šiaurės pusrutulio rinktine laimėjusia šį turnyrą.

 Turnyrai 
MetaiŠeimininkaiFinalasDėl trečios vietosNugalėtojasRezultatasAntra vietaTrečia vietaRezultatasKetvirta vieta1987  Išsamiau Australija & Naujoji Zelandija Naujoji Zelandija29–9 Prancūzija Velsas22–21 Australija1991  Išsamiau Anglija, Prancūzija,22px|link= Airija, Škotija ir  Velsas Australija12–6 Anglija Naujoji Zelandija13–6 Škotija1995  Išsamiau PAR PAR15–12(po pratęsimo) Naujoji ZelandijaPrancūzija19–9 Anglija1999  Išsamiau Velsas Australija35–12 Prancūzija PAR22–18 Naujoji Zelandija2003  Išsamiau Australija Anglija20–17(po pratęsimo) Australija Naujoji Zelandija40–13 Prancūzija2007  Išsamiau Prancūzija PAR15–6 Anglija Argentina34–10 Prancūzija2011  Išsamiau Naujoji Zelandija Naujoji Zelandija8–7 Prancūzija Australija21–18 Velsas2015  Išsamiau Anglija Naujoji Zelandija34–17 Australija PAR24–13 Argentina2019  Išsamiau Japonija PAR32–12 Anglija Naujoji Zelandija40–17 Velsas

 Šaltiniai 

Kategorija:Regbis